১৫ই সেপ্টেম্বর, ২০১৭ শুক্রবার, ভোর পৌনে চারটে নাগাদ নশ্বর পৃথিবী ছেড়ে অমৃতের পথে পাড়ি দিলেন ৮৮ বছরের দ্বিজেন শর্মা। ছেড়ে গেলেন স্ত্রী দেবী শর্মা ও দুই ছেলেমেয়ে সুমিত্র শর্মা ও শ্রেয়সী শর্মা-কে। বাংলাদেশে ঢাকার স্কয়ার হাসপাতালে চিকিৎসাধীন ছিলেন মাসাধিককাল। সোভিয়েত ইউনিয়নে থেকে বাংলা অনুবাদ করে আসা মানুষদের মধ্যে আরো একজন কমে গেলেন। আমাদের শোকাতুর শ্রদ্ধা ও প্রণাম রইল তাঁর স্মৃতির উদ্দেশ্যে। এই নগন্য ব্লগ তিনি দেখেছিলেন, খুশি হয়েছিলেন, আশীর্বাদ করেছিলেন। তাঁর কোনো সাক্ষাৎকার বা লেখা আমরা নিয়ে উঠতে পারিনি - এ আক্ষেপ আজীবন যাবার নয়।